CELEX: C2004/273/56
Language: sk
Date: 2004-11-06 00:00:00
Title: Vec T-261/04: Žaloba podaná dňa 21. júna 2004: Alain Crespinet proti Komisii Európskych spoločenstiev

6.11.2004   
            
            
               SK
            
            
               Úradný vestník Európskej únie
            
            
               C 273/28
            
         Žaloba podaná dňa 21. júna 2004: Alain Crespinet proti Komisii Európskych spoločenstiev
   (Vec T-261/04)
   (2004/C 273/56)
   Jazyk konania: francúzština
   Alain Crespinet, bytom Rosières (Belgicko), v zastúpení: Sébastien Orlandi, Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podal 21. júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie o pridelení prednostných bodov, ktoré mu boli udelené z titulu rozhodovania o povýšení za rok 2003, rovnako aj rozhodnutie o nezapísaní jeho mena do zoznamu povýšených úradníkov do platovej triedy A5, o ktorom sa rozhodovalo z rovnakého titulu;
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné tvrdenia
   V tejto veci žalobca namieta rozhodnutie orgánu povereného menovaním nepovýšiť žalobcu do platovej triedy A5 v rámci rozhodovania o povýšení za rok 2003, potom, čo mu bol pridelený nedostatočný počet prednostných bodov na dosiahnutie hranice, ktorá sa zohľadňuje pri povýšení.
   Žalobca na podporu svojich tvrdení uvádza:
   
               —
            
            
               porušenie článkov 5, 7 a 26 služobného poriadku;
            
         
               —
            
            
               porušenie článkov 43 a 45 služobného poriadku a jeho všeobecných vykonávacích ustanovení;
            
         
               —
            
            
               porušenie zásady súladu medzi triedou a zamestnaním;
            
         
               —
            
            
               porušenie zásady služobného postupu;
            
         
               —
            
            
               porušenie zásady rovnosti zaobchádzania a nediskriminácie.
            
         Žalobca sa domnieva, že pridelením jedného bodu za rok zaradenia v triede, tak ako to upravuje článok 12 odsek 3 všeobecných vykonávacích ustanovení k článku 45 služobného poriadku, sa úradníkovi, ktorý môže byť povýšený, zvýhodňuje počet rokov jeho zaradenia v triede pred jeho skutočnými zásluhami preukázanými počas rokov, ktoré sú predmetom vykonanej správy o hodnotení.